CELEX: 32010D0737
Language: el
Date: 2010-12-02 00:00:00
Title: 2010/737/ΕΕ: Απόφαση της Επιτροπής, της 2ας Δεκεμβρίου 2010 , για τη θέσπιση των κατηγοριών επιδόσεων όσον αφορά την αντίδραση στη φωτιά ορισμένων δομικών προϊόντων, ειδικότερα των χαλύβδινων φύλλων με επικάλυψη πολυεστέρα και με επικάλυψη πλαστισόλης [κοινοποιηθείσα υπό τον αριθμό Ε(2010) 389]  Κείμενο που παρουσιάζει ενδιαφέρον για τον ΕΟΧ

3.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 317/39
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 2ας Δεκεμβρίου 2010
   για τη θέσπιση των κατηγοριών επιδόσεων όσον αφορά την αντίδραση στη φωτιά ορισμένων δομικών προϊόντων, ειδικότερα των χαλύβδινων φύλλων με επικάλυψη πολυεστέρα και με επικάλυψη πλαστισόλης
   [κοινοποιηθείσα υπό τον αριθμό Ε(2010) 389]
   (Κείμενο που παρουσιάζει ενδιαφέρον για τον ΕΟΧ)
   (2010/737/ΕΕ)
   H ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), και ιδίως το άρθρο 20 παράγραφος 2 στοιχείο α),
   Ύστερα από διαβούλευση με τη μόνιμη επιτροπή τεχνικών έργων,
   Εκτιμώντας τα ακόλουθα:
   
               (1)
            
            
               Η οδηγία 89/106/ΕΟΚ προβλέπει ότι για να λαμβάνονται υπόψη τα διαφορετικά επίπεδα προστασίας για τα δομικά έργα σε εθνικό, περιφερειακό ή τοπικό επίπεδο, μπορεί να είναι αναγκαία η θέσπιση, στα ερμηνευτικά έγγραφα, κατηγοριών που αντιστοιχούν στην επίδοση των προϊόντων όσον αφορά κάθε βασική απαίτηση. Τα εν λόγω έγγραφα έχουν δημοσιευτεί ως «Ανακοίνωση της Επιτροπής σχετικά με τα ερμηνευτικά έγγραφα της οδηγίας 89/106/ΕΟΚ (2)».
            
         
               (2)
            
            
               Όσον αφορά τη βασική απαίτηση πυρασφάλειας, στο ερμηνευτικό έγγραφο αριθ. 2 παρατίθενται μια σειρά αλληλένδετα μέτρα που καθορίζουν από κοινού τη στρατηγική για την πυρασφάλεια η οποία μπορεί να αναπτυχθεί με διάφορους τρόπους στα κράτη μέλη.
            
         
               (3)
            
            
               Στο ερμηνευτικό έγγραφο αριθ. 2, ως ένα από τα μέτρα αυτά προσδιορίζεται ο περιορισμός της εκδήλωσης πυρκαγιάς καθώς και της εξάπλωσης φωτιάς και καπνού σε μια δεδομένη περιοχή με περιορισμό της συμβολής των δομικών προϊόντων στην πλήρη ανάπτυξη της πυρκαγιάς.
            
         
               (4)
            
            
               Ο βαθμός αυτού του περιορισμού μπορεί να εκφραστεί μόνο με διαφορετικούς βαθμούς επιδόσεων όσον αφορά την αντίδραση των προϊόντων στη φωτιά κατά την τελική χρήση τους.
            
         
               (5)
            
            
               Βάσει εναρμονισμένης λύσης, θεσπίστηκε σύστημα κατηγοριών με την απόφαση 2000/147/ΕΚ της Επιτροπής, της 8ης Φεβρουαρίου 2000, περί εφαρμογής της οδηγίας 89/106/ΕΟΚ του Συμβουλίου αναφορικά με την ταξινόμηση των δομικών προϊόντων ανάλογα με τη συμπεριφορά τους απέναντι στη φωτιά (3).
            
         
               (6)
            
            
               Στην περίπτωση ορισμένων χαλύβδινων φύλλων με επικάλυψη πολυεστέρα ή πλαστισόλης, είναι απαραίτητη η χρήση της ταξινόμησης που καθορίζεται στην απόφαση 2000/147/ΕΚ.
            
         
               (7)
            
            
               Οι επιδόσεις πολλών δομικών προϊόντων και/ή υλικών όσον αφορά την αντίδρασή τους στη φωτιά, κατά την έννοια της ταξινόμησης που προβλέπεται στην απόφαση 2000/147/ΕΚ, είναι επαρκώς τεκμηριωμένες και γνωστές στους υπεύθυνους για θέματα πυρασφάλειας στα κράτη μέλη, ώστε να μην απαιτούνται δοκιμές γι’ αυτήν τη συγκεκριμένη παράμετρο επιδόσεων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο παράρτημα ορίζονται τα δομικά προϊόντα και/ή υλικά τα οποία ικανοποιούν όλες τις απαιτήσεις της παραμέτρου επιδόσεων «αντίδραση στη φωτιά» χωρίς να απαιτούνται περαιτέρω δοκιμές.
   Άρθρο 2
   Στο παράρτημα της παρούσας απόφασης παρατίθενται οι ειδικές κατηγορίες που πρέπει να εφαρμόζονται σε διαφορετικά δομικά προϊόντα και/ή υλικά, στο πλαίσιο της ταξινόμησης όσον αφορά την αντίδραση στη φωτιά που εγκρίθηκε με την απόφαση 2000/147/ΕΚ.
   Άρθρο 3
   Τα προϊόντα ταξινομούνται σε συνάρτηση με την τελική τους χρήση, κατά περίπτωση.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 2 Δεκεμβρίου 2010.
      
         
            Για την Επιτροπή
         
         Antonio TAJANI
         
            Αντιπρόεδρος
         
      
   
   
      (1)  ΕΕ L 40 της 11.2.1989, σ. 12.
   
      (2)  ΕΕ C 62 της 28.2.1994, σ. 1.
   
      (3)  ΕΕ L 50 της 23.2.2000, σ. 14.
   
      ΠΑΡΑΡΤΗΜΑ
      Οι πίνακες που παρατίθενται στο παρόν παράρτημα περιέχουν προϊόντα και/ή υλικά τα οποία ικανοποιούν όλες τις απαιτήσεις της παραμέτρου επιδόσεων «αντίδραση στη φωτιά» χωρίς να απαιτούνται δοκιμές.
      
         Πίνακας 1
      
      
         Κατηγορίες επιδόσεων όσον αφορά την αντίδραση στη φωτιά χαλύβδινων φύλλων με επικάλυψη πολυεστέρα που χρησιμοποιούνται ως μονό τοίχωμα (χωρίς μονωτική επένδυση)
      
      
                  Προϊόν
               
               
                  Ονομαστικό πάχος «t»
                  του επιμεταλλωμένου χαλύβδινου φύλλου (mm)
               
               
                  Μορφή
               
               
                  Κατηγορία (1)
                  
               
            
                  Επιμεταλλωμένο χαλύβδινο φύλλο, διαμορφωμένο ή επίπεδο, ονομαστικού πάχους t (mm) του οποίου η επιφάνεια που εκτίθεται στη φωτιά φέρει επικάλυψη πολυεστέρα μέγιστου ονομαστικού πάχους 25 μm, σύμφωνα με το σχετικό μέρος του EN 14782 και του EN 10169, εάν η επικάλυψη έχει μάζα έως 70g/m2 και PCS έως 1,0 MJ/m2.
                  Η επιφάνεια του χαλύβδινου φύλλου που δεν εκτίθεται στη φωτιά μπορεί να φέρει οργανική επικάλυψη, εφόσον η οργανική αυτή επικάλυψη έχει πάχος έως 15 μm και PCS έως 0,7 MJ/m2.
               
               
                  0,40 ≤ t ≤ 1,50
               
               
                  Επίπεδο ή διαμορφωμένο (2)
                  
               
               
                  A1
               
            
                  Επεξήγηση των χρησιμοποιούμενων συμβόλων: PCS = ολικό θερμικό δυναμικό.
               
            
         
      
         Πίνακας 2
      
      
         Κατηγορίες επιδόσεων όσον αφορά την αντίδραση στη φωτιά χαλύβδινων φύλλων με επικάλυψη πλαστισόλης
      
      
                  Προϊόν (3)
                  
               
               
                  Ονομαστικό πάχος «t»
                  του επιμεταλλωμένου χαλύβδινου φύλλου (mm)
               
               
                  Στοιχεία διάταξης
               
               
                  Κατηγορία (4)
                  
               
            
                  Επιμεταλλωμένο χαλύβδινο φύλλο, διαμορφωμένο ή επίπεδο, ονομαστικού πάχους t (mm) του οποίου η επιφάνεια που εκτίθεται στη φωτιά φέρει επικάλυψη πλαστισόλης μέγιστου ονομαστικού πάχους 200 μm, με μάζα επικάλυψης ≤ 300 g/m2 και PCS ≤ 7,0 MJ/m2.
                  Η επιφάνεια του χαλύβδινου φύλλου που δεν εκτίθεται στη φωτιά μπορεί να φέρει οργανική επικάλυψη, εφόσον η οργανική αυτή επικάλυψη έχει πάχος ≤ 15 μm και PCS ≤ 0,7 MJ/m2.
               
               
                  0,55 ≤ t ≤ 1,00
               
               
                  Προϊόν επίπεδο ή διαμορφωμένο που χρησιμοποιείται ως μονό τοίχωμα (χωρίς μονωτική επένδυση) ή με επένδυση ορυκτοβάμβακα ως μέρος μιας κατασκευής (που μπορεί να είναι διπλού τοιχώματος). Αν το προϊόν είναι διαμορφωμένο, η διαμορφωμένη (κυματοειδής) επιφάνεια δεν υπερβαίνει το διπλάσιο της συνολικής επιφάνειας (κάλυψης) του προϊόντος.
                  Ο ορυκτοβάμβακας είναι τουλάχιστον κατηγορίας A2-s1,d0. Ο ορυκτοβάμβακας έχει πάχος τουλάχιστον 100 mm, εκτός εάν το υλικό (εάν υπάρχει) που βρίσκεται αμέσως πίσω από τον ορυκτοβάμβακα – περιλαμβανομένου τυχόν ατμοστεγούς φράγματος – είναι τουλάχιστον κατηγορίας A2-s1,d0.
                  Η δομή στήριξης είναι τουλάχιστον κατηγορίας A2-s1,d0.
               
               
                  C-s3,d0
               
            
                  Επεξήγηση των χρησιμοποιούμενων συμβόλων: PCS = ολικό θερμικό δυναμικό.
               
            
         (1)  Κατηγορίες όπως προβλέπονται στον πίνακα 1 του παραρτήματος της απόφασης 2000/147/ΕΚ.
      
         (2)  Η διαμορφωμένη (κυματοειδής) επιφάνεια δεν υπερβαίνει το διπλάσιο της συνολικής επιφάνειας (κάλυψης) του προϊόντος.
      Επεξήγηση των χρησιμοποιούμενων συμβόλων: PCS = ολικό θερμικό δυναμικό.
      
         (3)  Οι ανοχές για το ονομαστικό πάχος τηρούν τις σχετικές προδιαγραφές των προτύπων EN 14782 και EN 14783.
      
         (4)  Κατηγορίες όπως προβλέπονται στον πίνακα 1 του παραρτήματος της απόφασης 2000/147/ΕΚ.
      Επεξήγηση των χρησιμοποιούμενων συμβόλων: PCS = ολικό θερμικό δυναμικό.